b'\n_START_ARTICLE_\nCouchSurfing\n_START_SECTION_\nZgodovina\n_START_PARAGRAPH_\nZamisel je za to omre\xc5\xbeje dobil Casey Fenton leta 1999 po njegovem obisku Islandije. Brezpla\xc4\x8dno no\xc4\x8ditev je pridobil tako, da je naklju\xc4\x8dnim Islandskim \xc5\xa1tudentom poslal elektronsko po\xc5\xa1to v kateri jih je napro\xc5\xa1al k temu, da bi mu ponudili no\xc4\x8ditev. Odziv je bil pozitiven in v kratkem \xc4\x8dasu mu je bilo poslanih mnogo ponudb. Od ideje do implementacije je preteklo 4 leta in tako je leta 2003 bila ustanovljena spletna stran\xc2\xa0\xc2\xbbwww.couchsurfing.org\xc2\xab. Ustvaril je omre\xc5\xbeje za preprostej\xc5\xa1o komunikacijo med iskalci in ponudniki no\xc4\x8ditev s katerim je bilo omogo\xc4\x8deno 1,7 milijona tako imenovanih\xc2\xa0\xc2\xbbkav\xc4\x8danj\xc2\xab. Omre\xc5\xbeje je prav tako omogo\xc4\x8dilo 1,9 milijona novih prijateljstev.\n_START_SECTION_\nUporabnost\n_START_PARAGRAPH_\nJe kot vsako drugo socialno omre\xc5\xbeje in ponuja podobne komunikacijske re\xc5\xa1itve, le da se tu vsaka komunikacija vr\xc5\xa1i z namenom iskanja/oddajanja preno\xc4\x8di\xc5\xa1\xc4\x8da po svetu. Skupnosti se novi \xc4\x8dlani pridru\xc5\xbeijo tako, da si enostavno ustvarijo svoj ra\xc4\x8dun na spletnem mestu. Ko to naredijo, morajo ozna\xc4\x8diti koliko popotnikom lahko nudijo preno\xc4\x8di\xc5\xa1\xc4\x8de in za kako dolgo, ter morebitne opombe.\n_START_SECTION_\nUporabniki\n_START_PARAGRAPH_\nUporabniki se med seboj zelo razlikujejo, \xc4\x8deprav imajo vsi eno skupno \xc5\xbeeljo. Glede na povzetek iz raziskave Wilsona in Richardsa, obstajata dva glavna tipa teh popotnikov. (Wilson, Richards, 2006)\n_START_SECTION_\nPrvi tip uporabnikov\n_START_PARAGRAPH_\n\xc5\xbdelijo iskusiti najve\xc4\x8d v najkraj\xc5\xa1em \xc4\x8dasu. So pripravljeni na nove izku\xc5\xa1nje in eksperimentiranje.\n_START_SECTION_\nDrugi tip uporabnikov\n_START_PARAGRAPH_\nSo vbistvu turisti, ki so v iskanju sprostitve in jih razne druga\xc4\x8dne stvari ne zanimajo. I\xc5\xa1\xc4\x8dejo le mesto kje lahko v miru prespijo, potem pa gredo naprej. Povpre\xc4\x8dna starost \xc4\x8dlanov CouchSurfing skupnosti je 27 (Brassaw, 2009). Sestavljajo jo predvsem \xc5\xa1tudenti, bolj natan\xc4\x8dno \xc5\xa1tudenti druge in tretje \xc5\xa1tudijske stopnje. Ravno ta sestava skupnosti omogo\xc4\x8da nova spoznanstva po svetu. Potrebno je omeniti, da se \xc4\x8dlani prostovoljno registrirajo in vklju\xc4\x8dijo v skupnost, ter da tako poka\xc5\xbeejo nek nivo zanimanja za poslanstva skupnosti, zato pa so tisti, ki bi samo radi izkoristili zastonj preno\xc4\x8di\xc5\xa1\xc4\x8de, kritizirani. Novi uporabniki se seveda ne bodo dr\xc5\xbeali smernic skupnosti, da povabijo tudi v svoj dom katerega od \xc4\x8dlanov, saj ko se prvi\xc4\x8d sre\xc4\x8dajo s tem, ne znajo in ne vedo kako bi neznanca sprejeli, ter kaj je za to potrebno. (CiCi Siyue Liu, 2011)\n_START_SECTION_\nAmbasadorji\n_START_PARAGRAPH_\nAktivni \xc4\x8dlani, ki prispevajo veliko k skupnosti, se lahko prijavijo na mesto ambasadorjev. Ambasadorje spodbujajo, da postanejo nekak\xc5\xa1ni vzorniki ostalim in \xc5\xa1irijo besedo o skupnosti. Dodatno lahko pozdravljajo nove \xc4\x8dlane, pomagajo pri vpra\xc5\xa1anjih, organizirajo in promovirajo dogodke, in so ve\xc4\x8dinoma krat prvi kontakt za \xc4\x8dlane. (CiCi Siyue Liu, 2011) Status ambasadorja je nakazan z oran\xc5\xbeno zastavico na njihovi osebni strani. \xc4\x8ceprav je to program spo\xc5\xa1tovanja, se ambasadorji borijo, da bi dosegli in pridobili ta status, ter ga zelo cenijo._NEWLINE_Odlomek iz ambasadorskih smernic v njihovi skupini: \xc2\xbbBili ste izbrani za sodelovanje v tem programu zaradi va\xc5\xa1e predanosti skupnosti CouchSurfing in njenim na\xc4\x8delom. Naredimo CouchSurfing najbolj\xc5\xa1o, najbolj \xc5\xbeivljenje spreminjajo\xc4\x8do izku\xc5\xa1njo za vse.\xc2\xab\xc2\xa0(CouchSurfing, 2011) Ambasadorji obravnavajo vse \xc4\x8dlane civilizirano, s spo\xc5\xa1tovanjem in razumevanjem. So diplomatski in so\xc4\x8dutni. Se premi\xc5\xa1ljeno odlo\xc4\x8dajo in uporabljajo dobro presojo. Kot ambasadorji so izpostavljeni tudi raznim konfliktom, ki se ob\xc4\x8dasno pojavijo med \xc4\x8dlani.\n_START_SECTION_\nKomunikacija\n_START_PARAGRAPH_\nCouchSurfing skupnost je jasno dolo\xc4\x8dila svoje cilje. \xc5\xbdelijo mednarodno mre\xc5\xbeo ljudi in krajev, ustvarjanje izobra\xc5\xbeevalnih izmenjav, kolektivno zavest, \xc5\xa1irjenje strpnosti in omogo\xc4\x8danje kulturnega razumevanja. (CouchSurfing, 2010) Internet slu\xc5\xbei povezovanju \xc4\x8dim ve\xc4\x8d ljudi. \xc4\x8ceprav je bila CouchSurfing spletna stran ustvarjena, da bi omogo\xc4\x8dala komunikacijo med geografsko oddaljenimi popotniki, je postala klju\xc4\x8dno mesto, kjer se informacije izmenjujejo in ustvarjajo. Spletna stran je sestavljena iz treh glavnih podro\xc4\x8dij, kjer se informacije izmenjujejo. \xe2\x80\xa2 informacij priskrbljenih iz strani osebja \xe2\x80\xa2 osebnih strani uporabnikov \xe2\x80\xa2 razpravljalnih forumov lokalnih skupin_NEWLINE_Mo\xc5\xbeno je tudi po\xc5\xa1iljanje elektronske po\xc5\xa1te preko stre\xc5\xbenika. Informacije podane iz strani osebja, ki predstavljajo pomembna na\xc4\x8dela skupnosti so na voljo vsem obiskovalcem. Ta na\xc4\x8dela vsak nov \xc4\x8dlan prevzame kot nekak\xc5\xa1na pravila skupnosti. Osebne strani uporabnikov predstavljajo njihovo realno podobo ostalim \xc4\x8dlanom v sistemu. Ponazarjajo uporabnikovo stopnjo identifikacije z na\xc4\x8deli skupnosti. Sistem prav tako spremlja koliko obiskov je osebna stran dobila. Ti obiski pa se znatno pove\xc4\x8dajo ob pove\xc4\x8danem \xc5\xa1tevilu prijateljstev, tako kot na ostalih socialnih omre\xc5\xbejih. Ob registraciji se lahko tudi prijavi\xc5\xa1 na prejemanje avtomatskih elektronskih sporo\xc4\x8dil. Ta sporo\xc4\x8dila se po\xc5\xa1ljejo prebivalcev kraja, za katerega je pove\xc4\x8dano \xc5\xa1tevilo iskalcev preno\xc4\x8di\xc5\xa1\xc4\x8da. CouchSurfing nas tudi obve\xc5\xa1\xc4\x8da o raznih pogovorih, ki se dogajajo na spletnih straneh krajev, katere smo si dodali pod priljubljene. Na spodnji sliki lahko vidimo, da me je CouchSurfing obvestil o iskalcih preno\xc4\x8di\xc5\xa1\xc4\x8da v Mariboru, kraju v katerem sem jaz registriran kot ponudnik preno\xc4\x8di\xc5\xa1\xc4\x8da.\n_START_SECTION_\nRaz\xc5\xa1irjenost\n_START_PARAGRAPH_\nCouchSurfing uporabniki so prakti\xc4\x8dno po vsem svetu, celo na Antarktiki in govorijo najmanj 300 razli\xc4\x8dnih jezikov.\n_START_SECTION_\nPrimerjava CouchSurfing z airbnb\n_START_PARAGRAPH_\nV primerjavi z Couchsurfing, je bivanje z Airbnb pla\xc4\x8dljivo, je pa obi\xc4\x8dajno z Airbnb la\xc5\xbeje dobiti bolj poceni preno\xc4\x8di\xc5\xa1\xc4\x8de na raznoraznih elitnih lokacijah. V najem se dobi prava soba, s katero imamo lahko ve\xc4\x8d prostosti in nismo zavezani na en preprost kav\xc4\x8d. Odzivnost je pri Airbnb neverjetno hitrej\xc5\xa1a, saj se pri tem omre\xc5\xbeju gre za denar in \xc4\x8de se ne oglasi\xc5\xa1 2 do 3 dni, si na izgubi. To je pri CouchSurfing druga\xc4\x8de in si ponudniki vzamejo \xc4\x8das za odgovor. Pri Airbnb ni kontakta z doma\xc4\x8dinom, ki bi te popeljal okoli in ti predstavil lokalne posebnosti. Ima\xc5\xa1 na voljo le svojo sobo ali stanovanje in nima\xc5\xa1 kontaka s tistim, kateri ti je dal to v najem.'